open-index/open-wikipedia-markdown huggingface dataset:
Լահաինա նուն

**Լահաինա նուն** (), մերձարևադարձային արևային երևույթ, երբ արևը կեսօրին ուղիղ գլխավերևում է։ «Լահաինա նուն» եզրը հնարել են Հավայան կղզիների Եպիսկոպոսյան թանգարանում և օգտագործվում է միայն տեղում։

## Մանրամասներ
Քանի որ, մերձարեգակնային կետը անցնում է արևադարձով, Հավայան կղզիները ԱՄՆ միակ նահնգն է, որտեղ «Լահաինա նուն» երևույթը տեղի է ունենում։ Այլ երկրներում և ԱՄՆ նահանգներում ամառային արեևադարձի օրը նշվում է, որ ստվերները առավել մոտ են ուղղահայացին։

Հավայան կղզիներում և այլ վայրերում, որոնք գտնվում են Խեցգետնի և Այծեղջուրի արևադարձերի միջև տարին երկու անգամ ստացվում են արևի ուղղահայաց ճառագայթներ։

Հավայան կղզիների տարբեր հատվածներում Հավայան կղզիների Ալեուտյան ժամագոտու 12:16 - 12:43 ժամանակահատվածում նկատվում է Լահաինա նունը՝ ուղղահայաց իրերը (հեռագրասյուներ, դրոշակաձողեր և այլն) ստվեր չեն գցում։

## Անվանում
1990-ական թվականներին Եպիսկոպոսի թանգարանը մրցույթով ընտրել է «Լահաինա նուն» անունը քանի որ հավայերեն lā hainā բառը նշանակում էր
«դաժան արև»։ Նախկին հավայերեն անունը՝ kau ka lā i ka lolo, թարգմանվում է՝ «արևը հանգչում է ուղեղին»։

## Մշակույթում
Ամեն տարի այս երևույթը լուսաբանվում է Հավայան մեդիա դաշտում։

Հոնոլուլուում հուշարձան կա, որն անորոշ ստվեր է գցում։ Միայն Լահաինա նունի օրերին նրա ստվերը իդեալական կլոր է։ Քանդակագործն ամերիկացի Իսամու Նոգուչին է ():

## Ծանոթագրություններ

## Արտաքին հղումներ
* Current "Lahaina Noon" dates  updated by the Bernice P. Bishop Museum 
* Picture of "Lahaina Noon" by the Honolulu Star-Bulletin, note the street sign 
* Picture of "Lahaina Noon" by the Honolulu Star-Bulletin 

Կատեգորիա:Արեգակ
Կատեգորիա:Հավայան մշակույթ
Լերոյը և Ստիչը

**«Լերոյը և Ստիչը»** (), մուլտիպլիկացիոն հեռուսատեսային ֆիլմ։ Walt Disney Pictures ընկերության արտադրանք։ Առաջին անգամ ցուցադրվել է Disney Channel հեռուստաալիքով 2006 թվականին հունիսի 23-ին։

## Սյուժե
Ջամբան, Պլիկլին և Ստիչը սկսում են նոր կյանք։ Ջամբան թռչում է Չար Գրտնականի լաբորատորիա փորձեր կատարելու. Պլիկլին մեկնում է Գալակտիկական քոլեջ և այնտեղ դասավանդում, իսկ Ստիչը պատրաստվում է դառնալ Կարմիր մեծ հածանավի նավապետ ԲՔՔ-9000։

Լիլոն չի ցանկանում, որ իր ընկերները լքեն երկիրը։ Չի անցնում շատ ժամանակ և նրանք նորից միավորվեցին, քանի որ չար դոկտոր Խոմյակսվիլը փախել էր միջգալակտիկական բանտից և կրկնօրինակել էր Ստիչին։ Մինչդեռ իր բոլոր ընկերները ձերբակալված էին, Լիլոն ցանկացավ կապվել Ստիչի հետ։ Բայց միևնույն է նրանք չհանձնվեցին և գտան Լերոյնեի թույլ տեղը։ Դա երաժշտությունն էր։ Նրանք երաժշտության շնորհիվ հաղթեցին Խամյակսոնին։

## Դերերում

Կատեգորիա:2000-ականների անգլերեն ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ուոլթ Դիսնեյ ստուդիայի մուլտֆիլմեր
Դոնուսա

**Դոնուսա** (), Հունաստանին պատկանող կղզի, որը գտնվում է երկրի հարավարևելյան մասում՝ Կիկլադյան կղզեախմբում։

Վարչականորեն մտնում է Հարավային Եգեյան կղզիներ պերիֆերիայի Նաքսոսի նոմոսի կամ տարածաշրջանային միավորի կազմի մեջ։ Համարվում է Հունաստանի Հանրապետության զբոսաշրջային կենտրոններից մեկը։

Կղզում նկատվում է Կիկլադյան քաղաքակրթության ազդեցությունը։

## Աշխարհագրություն
Դոնուսաը կղզի է Եգեյան ծովի հարավում՝ դրա մաս կազմող Կիկլադյան կղզեախմբի կազմի մեջ։ Կիկլադների կազմում Դոնուսաը փոքր չափի կղզի է։

Դոնուսա կղզին գտնվում է ծովի մակարդակից զրոյական մետր բարձրության վրա։ Այն գտնվում է Հունաստանի մայրաքաղաք Աթենքի գլխավոր նավահանգստից՝ Պիրեյոսից 170 կմ հեռավորության վրա։

Դոնուսա կղզու ամենաբարձր լեռնագագաթն ունի 385 մետր բարձրություն։ Ռելիեֆը հարթավայրային է։ Կլիմայի ձևավորման գործում կարևոր ազդեցություն ունեն միջերկրածովյան տաք ծովային հոսանքները։

## Բնակչություն
Ըստ 2011 թվականի համահունական մարդահամարի տվյալների՝ Դոնուսա կղզու բնակչությունը կազմում է 167 մարդ։ Բնակիչները կղզիաբնակ հույներն են, որոնք դավանում են քրիստոնեություն՝ հույն ուղղափառություն։

Բնակչության միջին խտությունը կազմում է 12 մարդ/կմ²։ Բնակչության հիմնական զբաղմունքը ձկնորսությունն ու սպասարկման ոլորտի աշխատանքներն են։

## Տես նաև
* Կիկլադյան կղզիներ
* Միլոս

## Ծանոթագրություններ

Կատեգորիա:Հունաստանի կղզիներ
Հունաստանում Ֆրանսիայի դեսպանություն

**Հունաստանում Ֆրանսիայի դեսպանություն** (, ), Ֆրանսիայի Դաշնային Հանրապետության դիվանագիտական ներկայացուցչությունը Հունաստանում։

Հունաստանում Ֆրանսիայի դեսպանատունը գտնվում է մայրաքաղաք Աթենքի Վասիլիսիս Սափիասի պողոտայում։ Ներկայումս Հունաստանում Ֆրանսիայի արտակարգ և լիազոր դեսպանի պաշտոնը զբաղեցնում է Ժան Լուպ Քուն Դելֆորգը։

Հունաստանում Ֆրանսիայի դեսպանությունը զբաղվում է երկու հանրապետությունների միջև արտաքին և ներքին հարաբերությունների ամրապնդմամբ։

Հունաստանի մի շարք այլ քաղաքներում գործում են նաև պատվո հյուպատոսություններ։ Մասնավորապես հյուպատոսություններ կան Կորֆու, Հերակլիոն, Սալոնիկ, Նաֆպլիոն, Միկոնոս, Սանտորինի և այլ քաղաքներում։

## Ծանոթագրություններ

Կատեգորիա:Դեսպանատներ Հունաստանում
Կատեգորիա:Ֆրանսիայի արտաքին հարաբերություններ
Հունաստանում Եգիպտոսի դեսպանություն

**Հունաստանում Եգիպտոսի դեսպանություն** (, ), Եգիպտոսի Արաբական Հանրապետության դիվանագիտական ներկայացուցչությունը Հունաստանում։

Հունաստանում Եգիպտոսի դեսպանատունը գտնվում է մայրաքաղաք Աթենքի Սոփիասի պողոտայի վրա։ Ներկայումս՝ *Հունաստանում Եգիպտոսի արտակարգ և լիազոր դեսպանի* պաշտոնը զբաղեցնում է Ահմեդ Ֆաուդ ալ-Բուդևին։

Հունաստանում Եգիպտոսի դեսպանությունը զբաղվում է երկու հանրապետությունների միջև արտաքին և ներքին հարաբերությունների ամրապնդմամբ։

Հունաստանի այլ քաղաքներում Եգիպտոսի Արաբական Հանրապետության պաշտոնական հյուպատոսություններ չեն գործում։

## Ծանոթագրություններ

Կատեգորիա:Դեսպանատներ Հունաստանում
Կատեգորիա:Եգիպտոսի արտաքին հարաբերություններ
Կատեգորիա:Հունաստանի արտաքին հարաբերություններ
Հունաստանում Իտալիայի դեսպանություն

**Հունաստանում Իտալիայի դեսպանություն** (, ), Իտալիայի Խորհրդարանական Հանրապետության դիվանագիտական ներկայացուցչությունը Հունաստանում։

Հունաստանում Իտալիայի դեսպանատունը գտնվում է մայրաքաղաք Աթենքի Սեկերի փողոցի վրա։ Ներկայումս՝ *Հունաստանում Իտալիայի արտակարգ և լիազոր դեսպանի* պաշտոնը զբաղեցնում է Կլաուդիո Գլաենզերը։

Հունաստանում Իտալիայի դեսպանությունը զբաղվում է երկու հանրապետությունների միջև արտաքին և ներքին հարաբերությունների ամրապնդմամբ։

Հունաստանի մի շարք այլ քաղաքներում գործում են նաև պատվո հյուպատոսություններ։ Մասնավորապես հյուպատոսություններ կան Կորֆու, Հռոդոս, Սալոնիկ, Կավալա, Միկոնոս, Սանտորինի և այլ քաղաքներում։

## Ծանոթագրություններ

Կատեգորիա:Դեսպանատներ Հունաստանում
Կատեգորիա:Իտալիայի արտաքին քաղաքականություն
Տոյոտա Լանդ Քրուիզեր

Տոյոտա լանդ քրուիզեր : Այս ամենագնացը, արտադրվում է Ճապոնիայում 1951 թվականից Տոյոտա Մոտոր Կորպորացիոն ընկերության կողմից։ Առաջին սերունդի Լանդ Քրուիզերը թողարկվել է 1951 թվականից : Մեքենան համարվում է քաղաքացիական ամենագնաց։ Լանդ Քրուիզերը արտադրում է ունիվերսալ և բեռնատար մեքենաներ։ Մեքենայի հուսալիության և երկարակեցության շնորհիվ այն Ավստրալիայում մեծ ճանաչում է ստացել։ Տոյոտան Լանդ Քրուիզերը փորձարկել է Ավստրալիայում։ Հիմնական մրցակիցներ են համարվում «Ռանգե Ռովեռ», «Ռանգե Ռովեր Դիսքովեր», «Ջիփ Վռանգլեռ», «Նիսսան Պատռոլ» ընկերությունները։ Ճապոնիայում Լանդ Քրուիզերը վաճառվում է միայն դիլլերների միջոցով, որը անվանվում է Տոյոտա Ստորե։ 2014 թվականից սկսած Տոյոտա Լանդ Քրուիզեր Ջ 200 - ը հասանելի է բոլոր ավտոշուկաներում

200px|մինի|Տոյոտա Լանդ Քրուիզեր 100

## Տոյոտա Լանդ Քրուիզեր 200
2002 թվականին ընդունվեց զարգացման պլանը 5 տարով, Պետք է մշակվեր նոր դիզայն մեքենան բարելավելու համար։ 2004 թվականին մշակվեց դիզայն։ Մեքենան ստացավ մեծ անվասկավառակներ, առջևի կախոցը ծանրացավ։ Ռուսաստանում սկսկվեց արտադրվել 4, 5 լիտրանոց դիզելային շարժիչներով հագեցած ավտոմեքենաներ (235) ձիաուժ հզորությամբ։

250px|մինի|Տոյոտա Լանդ Քռուիզեր 200

## Տոյոտա Լանդ Քրուիզը 40
Լանդ Քրոիզը Ջ 40 մոդելը հայտնվեց 1960 թվականին։ Մեքենան թողարկվում էր միայն բենզինային շարժիչներով։ 1974 թվականին հայտնվեց Ջ 40 ամենագնացը։

200px|մինի|Ջ40

## Ժամանակագրություն
* 1950 - Կորեկական պատերազմի ժամանակ պահանջարկ եղավ արտաճանապարհային 100 ավտոմեքենա
* 1953 - Սկսվեց արտադրվել պատմության մեջ առաջին լիաքարշակ մեքենան, որը կոչվեց Տոյոտա ԲՋ
* 1954 - Տոյոտա ԲՋ մոդելը կոչվեց Լանդ Քրուիզեր
* 1955 - Սկսվեց արտադրվել Լանդ Քրուիզեր ԲՋ 20
* 1960 - լանդ Քրուիզեր 40- փոխարինեց Լանդ Քրուիզեր 20 ին
* 1961 - 1965 - Լավագույն վաճառվող մեքենան Միացյալ Նահանգներում
* 1967 - Սկսվեց  Լանդ Քրուիզեր 55- ի արտադրությունը
* 1980 - Սկսվեց նոր մոդել Լանդ Քրուիզեր 60- ի արտադրությունը
* 1984 - Հայտնվեց Տոյոտա Լանդ Քրուիզեր  70- ը
* 1987 - Արտադրվեց նոր սերնդի մեքենա՝ Լանդ Քրուիզեր Պրադո
* 1990 - Տոյոտա Լանդ Քրուիզեր 80
* 1996 - Արտադրվեց նոր ամենագնաց Լանդ Քրուիզեր 90 Պրադո
* 1998 - Լանդ Քրուիզեր 100
* 1999 - Ստացավ կիմատ - կոնտրոլ ետին ուղևորների համար
* 2000 - Ծախվել է 191 000 մեքենա
* 2002 - Լանդ Քրուիզեր 100
* 2008 - Լանդ Քրուիզեր 200-ը հաջորդեց Լանդ Քրուիզեր 100- ին
* 2009 - Լանդ Քրուիզեր 150 Պրադոն եկավ փոխելու Լանդ Քրուիզեր 120 Պրադո- ին

200px|մինի|70

## Ծանոթագրություններ

## Արտաքին հղումներ
*Toyota Land Cruiser 300 
*Toyota Land Cruiser Prado 

Կատեգորիա:1950-ականների ավտոմեքենաներ
Կատեգորիա:1960-ականների ավտոմեքենաներ
Կատեգորիա:1970-ականների ավտոմեքենաներ
Կատեգորիա:1980-ականների ավտոմեքենաներ
Կատեգորիա:1990-ականների ավտոմեքենաներ
Կատեգորիա:2000-ականների ավտոմեքենաներ
Կատեգորիա:2010-ականների ավտոմեքենաներ
Կատեգորիա:Toyota ավտոմեքենաներ
Գրիգոր Չիլինկիրյան

**Գրիգոր Հովակիմի Չիլինկիրյան** (), հայ հրապարակախոս, խմբագիր, թարգմանիչ, հասարակական, գրական գործիչ։

## Կենսագրություն
Գրիգոր Չիլինկիրյանը ծնվել է 1839 թվականին Զմյուռնիայում։ Սովորել է Զմյուռնիայի Մեսրոպյան վարժարանում, ինքնակրթությամբ տիրապետել հունարենին, ֆրանսերենին, իտալերենին։ Մեսրոպյան վարժարանում դասավանդել է թուրքերեն։
ձախից|մինի
1861-1867 թվականներին հրատարակել է «Ծաղիկ» հանդեսը։ 1867-1878 թվականներին Չիլինկիրյանի թարգմանությամբ լույս են տեսել Վիկտոր Հյուգոյի, Ալֆոնս դը Լամարթինի, Անտուան Ֆրանսուա Պրևոյի, է. դը Միրգուրիի, է. Այուի, Ժորժ Սանդի և այլոց ստեղծագործություններից։ Գլխավորել է «Տիգրան» մասոնական մասնաժողովի գործունեությունը։ Չիլինկիրյանն առաջ է քաշել արմատական ժողովրդավարական և ազատագրական գաղափարներ։ Հանդիպել է Հնդկաստանից վերադարձող Մ. Նալբանդյանին, քարոզել նրա գաղափարները։

Չիլինկիրյանը պաշտպանել է Վիկտոր Հյուգոյի «հեղաշրջական» հայացքները, համակրանքով արտահայտվել Ջ. Գարիբալդիի և նրա գլխավորած ազատագրական շարժման վերաբերյալ։ Առաջ է քաշել ազգային-սոցիալական հարցերը «զինական հեղափոխությամբ» լուծելու խնդիրը, պաշտպանել է զեյթունցիների պայքարը։

Գրիգոր Չիլինկիրյանի հրապարակախոսության լավագույն էջերից են «Ծաղիկ» հանդեսի առաջնորդողներն ու հոդվածները, «Զմիւռնական նամականի» և «Ուղեւորութիւն ի Կոստանդնուպոլիս» (1883) նամակագրական և գեղարվեստական-հրապարակախոսական երկերը։ Լույս է ընծայել «Վիպակներ եւ ցան ու ցիր գրուածներ» (1920) ժողովածուները։

Նպաստել է ազգային թատրոնի ձևավորմանն ու զարգացմանը, հայ գրականության իրապաշտական ուղղության արմատավորմանը։

## Ծածկանուններ
Հանդես է եկել Պերճ, Վարաժ և այլ ծածկանուններով։

## Գրականություն
Ղազարյան Հ., Գրիգոր Չիլինկիրյան, Ե., 1959:

## Ծանոթագրություններ

## Աղբյուրներ
* Հայ Կեանք եւ Գրականութիւն, Յարութիւն Քիւրքճեան, երկրորդական բաժին Ա. տարի, էջ 26։

Կատեգորիա:Հայ հրապարակախոսներ
Կատեգորիա:Հայ թարգմանիչներ
Կատեգորիա:Հայ խմբագիրներ
Կատեգորիա:Հայ հասարակական գործիչներ
Կատեգորիա:Ֆրանսերենից հայերեն թարգմանիչներ
Կատեգորիա:Գրական գործիչներ
Կատեգորիա:Կեղծանուններ
Գագիկ Կարապետյան (բժիշկ)

**Գագիկ Ռաֆիկի Կարապետյան** (), հայ ֆիզիոթերապևտ, մանուալիստ։ ՌԴ բժշկատեխնիկական գիտությունների ակադեմիայի իսկական անդամ, ակադեմիկոս։ ՀՀ ժողովրդական (ստեղծագործող) ուսուցիչ։

## Կենսագրություն
Գագիկ Կարապետյանը ծնվել է 1957 թվականին Լենինականում (այժմ` Գյումրի)։ Սովորել է Մոսկվայի ԽՍՀՄ ՄԳԱ ֆիզիոլոգիայի և հիգիենայի գիտահետազոտական ինստիտուտի ասպիրանտուրայում և դոկտորանտուրայում։ Վերապատրաստվել է Սուրեն Ավդալբեկյանի անվան առողջապահական ազգային ինստիտուտում։

Կարապետյանն աշխատանքային գործունեություն է ծավալել Մոսկվայում, Ստամբուլում, Փարիզում, Մեխիկոյում, Դուբայում, Լոս Անջելեսում, ինչպես նաև աշխատանքային այցերով եղել տարբեր երկրներում։

## Գրական գործունեություն
Հեղինակ է հարյուրից ավելի գիտական աշխատությունների, երեք հազար ռադիոհեռուստատեսային հաղորդումների, երկու գեղարվեստական գրքերի։ Կարապետյանի «Դժոխք» պոեմը նվիրված է 1988 թվականի դեկտեմբերի 7-ի երկրաշարժի զոհերի հիշատակին։ Ժողովրդական արտիստ Վլադիմիր Աբաջյանի կատարմամբ պոեմն ընդգրկվել է Հայաստանի հանրային ռադիոյի «Ոսկե ֆոնդում»։

### Պոեզիա
* Սեր և խռովք
* Դժոխք
* Հանդիպում
* Գուգոն

## Էքսպրոմտ` նվիրված Գագիկ Կարապետյանին
:Ողնաշարը ջարդված ազգի մեծ փրկիչ է Գագիկը,
:Գոտկատեղից ներքև խփված ազգի խիղճ է Գագիկը,
:Մեր վիզը ծուռ ժողովրդի վիզն է ուղղում իր ձեռքով,
:Ծնկի եկած ազգի համար` ամեն ինչ է Գագիկը։

:Դժոխք տեսած Գյումրեցի է` ցավեր ունի իր ներսում,
:Բայց շատերի ցավն է հանում` կատարելով նուրբ մերսում,
:Գիտնական է, բանաստեղծ է, հումորով է նա խոսում,
:Մեր ջղային ազգի համար` բուժող լիճ է Գագիկը։

:Նախանձում եմ ես Գագիկին` մտքով ջինջ է Գագիկը,
:Նա գերել է կանանց հոգին` հմայիչ է Գագիկը…
::Արամայիս Սահակյան

## Պարգևներ, մրցանակներ
* Չիժևսկու մրցանակ

## Ծանոթագրություններ

## Արտաքին հղումներ
* Պաշտոնական կայք
* ՀԱՆԴԻՊՈՒՄ Գագիկ Կարապետյան

Կատեգորիա:20-րդ դարի հայ բանաստեղծներ
Կատեգորիա:20-րդ դարի հայ գրողներ
Կատեգորիա:20-րդ դարի տղամարդ գրողներ
Կատեգորիա:Հայ ակադեմիկոսներ
Կատեգորիա:Հայ բժիշկներ
Կատեգորիա:Հայ տղամարդ բանաստեղծներ
Կատեգորիա:Հայ ֆիզիոթերապևտներ
Դեպի անտառը, որտեղ կայծկլտում են լուսատտիկները

**Hotarubi no Mori e** ( Հոտարուբի նո մորի է, Անտառում, որտեղ կայծկլտում են լուսատտիկները)՝ Միդորիկավա Յուկիի շոջո-մանգան առաջին անգամ լույս է տեսել 2002 թվականի հուլիսին, LaLa DX ամսագրում:Այն նաև 2003 թվականի հուլիսին և 2011 թվականի սեպտեմբերին վերահրատարակվել է, որպես երկու տարբեր նորավեպ։ «Hotarubi no Mori e» պատմությունը հետագայում ռեժիսոր Տակախիրո Օմորիի և Brain’s Base ստուդիայի ջանքերով ստացել է անիմացիոն ֆիլմի տեսք, որը էկրանիզացվել է ճապոնիայում 2011 թվականի սեպտեմբերին։

## Սյուժե
Հոտարու վեցամյա աղջիկը մոլորվել է կախարդված անտառում։ Այնտեղ նա հանդիպում է մի դիմակով երիտասարդ, որի անունը Գին է։ Գինը անտառային հոգի է, որը մեկ մարդու հպումից կարող է հալվել։ Շնորհիվ իր նոր ընկերոջ Հոտարուն դուս է պրծնում անտառից, բայց հաջորդ օրը կրկին վերադառնում, որ հանդիպի Գինի հետ...

## Հերոսներ
**Հոտարու Տակեգավա** ( *Տակեգավա Հոտարու*)՝ գլխավոր հերոսուհին։ Անիմեի սկզբում նա վեցամյա աղջիկ էր։ Կորչելով անտառում, հանդիպեց Գինին։ Այդ պահից սկսած նա ամեն տարի՝ ամռանը ժամանում է իր պապիկի տուն, որպեսի գնա անտառ Գինի մոտ։ Ժամանակի հետ փոքրիկ աղջիկը մեծանում է և դառնում  գեղեցիկ օրիորդ։ Նա սիրահարվում է Գինին։ Բայց ամառային կառնավալի ժամանակ մի հոգի– երեխա է ընկնելուց լինում և Գինը նրան փրկում է, բայց պարզվում է, որ այդ երեխան մարդ է լինում։ Գինը սկսեց կորչել, հալվել և նրանք առաջին ու վերջին անգամ գրկախառնվեցին։

*[[Սեյու]]*՝ Սակուռա Այանե

**Գին** (*Գին*)՝ գլխավոր հերոս։ Մարդ։ Վաղ մանկության հասակում նրան թողել են անտառում, բայց անտառային աստվածը խղճալով նրան՝ կերպարանափոխեց հոգու։ Սակայն կախարդանքը թույլ է լինում և, եթե Գինին մարդ դիպչի նա անհետանա։ Նա մենակ էր, մինչև որ անտառում չհանդիպեց աղջկան՝ Հոտարուին։ Ժամանակի ընթացքում սիրեց նրան։ Երբ նա դիպչեց մարդու, նա ուրախ էր, որ վերջապես կարող էր գրկել Հոտարուին։

*[[Սեյու]]*՝ Ուտիյամա Կոկո

## Երաժշտություն
*Օտակա Սիդզուրու* ()– «Ամառվա տեսիլքներ» ( Նացու օ միտեիտա)
*  Պաշտոնական կայք
* *Andy Hanley*  Anime Review: In the Forest of the Fireflies Light UK Anime Network (2011 թ. հոկտեմբերի 15)
**Ստեղծագործության տվյալների բազաներ**
*«Անտառում, որտեղ շողշողոմ են լուսատտիկները»
*«Անտառում, որտեղ շողշողոմ են լուսատտիկները»

Կատեգորիա:Մանգաներ
Նոու ուեյվ

**Նոու ուեյվ**, կարճ կյանք ունեցած ավանգարդիստական ուղղություն, որը ձևավորվել էր Նյու Յորքի կենտրոնում 1970-ական թվականների վերջերում։ Ի հակառակ պանկ ռոքի ավանդական ռոքի մշակումներին, նոու ուեյվ երաժիշտները սկսեցին էքսպերիմենտներ անել տարբեր ոչ ռոք ժանրերի հետ՝ դրանք հավելելով նոյզով, դիսսոնանսով ու ատոնալությամբ։ Նրանց հաճախ վերագրվում էին նիհիլիստական աշխարհայացքներ։ Ավելի ուշ, դիսկո երաժշտության ազդեցությամբ, նոու ուեյվը ձեռք է բերում ավելի երգեցիկ, պարային էսթետիկա։

## Վավերագրական ֆիլմեր
* Սելին Դենհայըր, *Blank City*
* Քոլին Ֆիցգիբոն, Ալլան Մուր, *X Magazine Benefit*
* Էրիկա Բեքման, *135 Grand Street, New York, 1979*

## Ծանոթագրություններ

## Տես նաև
* Պոստ փանկ

## Աղբյուրներ
* Berendt, Joachim E. *The Jazz Book: From Ragtime to Fusion and Beyond*, revised by Günther Huesmann, translated by H. and B. Bredigkeit with Dan Morgenstern. Brooklyn: Lawrence Hill Books, 1992. "The Styles of Jazz: From the Eighties to the Nineties," p.&nbsp;57–59. ISBN 1-55652-098-0
* 
* Moore, Alan W. "Artists' Collectives: Focus on New York, 1975–2000". In *Collectivism After Modernism: The Art of Social Imagination after 1945*, edited by Blake Stimson & Gregory Sholette, 203. Minneapolis: University of Minnesota Press, 2007.
* Moore, Alan W., and Marc Miller (eds.). *[[ABC No Rio]] Dinero: The Story of a [[Lower East Side]] Art Gallery*. New York: Collaborative Projects, 1985
* Pearlman, Alison, *Unpackaging Art of the 1980s*. Chicago: University Of Chicago Press, 2003.
* Reynolds, Simon. "Contort Yourself: No Wave New York." In *Rip It Up and Start Again: Post-punk 1978–84*. London: Faber and Faber, Ltd., 2005.
* Taylor, Marvin J. (ed.). *The Downtown Book: The New York Art Scene, 1974–1984*, foreword by Lynn Gumpert. Princeton: Princeton University Press, 2006. ISBN 0-691-12286-5

## Արտաքին հղումներ
* 
* New York No Wave Photo Archive 
* Official MySpace page for *Kill Your Idols*, a documentary about the Cinema of Transgression & the No Wave scene
* Video of Thurston Moore talking about his book "No Wave:Post-Punk. Underground. New York. 1976–1980"

Կատեգորիա:Երաժշտական ոճեր
Գագիկ Կարապետյան (պարուսույց)

**Գագիկ Արտաշեսի Կարապետյան** (), հայ պարող, պարուսույց։ ՀՀ մշակույթի վաստակավոր գործիչ (2011)։

Պարուսույց Արտյուշա Կարապետյանի որդին, և պարուհի (նաև դերասանուհի) Աիդա Կարապետյանի պապիկը։

## Կենսագրություն
Գագիկ Կարապետյանը ծնվել է 1951 թվականին Երևանում։ 1968 թվականին ավարտել է Երևանի Մովսես Արազու անվան միջնակարգ դպրոցը։ 1968-1970 թվականներին աշխատել է Հայաստանի երգի և պարի պետական անսամբլում, 1972 թվականից` Հայաստանի Պարի պետական անսամբլի պարող։ Համերգներով հանդես է եկել աշխարհի տարբեր երկրներում, մասնակցել համամիութենական և միջազգային փառատոների, եղել անսամբլի առաջատար պարողներից։ 1978 թվականից զբաղվել է մանկավարժական գործունեությամբ, ղեկավարել մի շարք սիրողական խմբեր։ 1992 թվականին հրավիրվել է Հայաստանի Պարի պետական անսամբլ, եղել է գլխավոր բալետմայստեր։ 1999-2003 թվականներին դասավանդել է Երևանի թատրոնի և կինոյի պետական ինստիտուտում, 2011 թվականից՝ Երևանի Խաչատուր Աբովյանի անվան պետական մանկավարժական համալսարանի կուլտուրայի ֆակուլտետի պարարվեստի մանկավարժության ամբիոնում, դասավանդել է նաև Երևանի պարարվեստի պետական ուսումնարանում։ 1987 թվականից համագործակցում է Նյու Յորքի ՀԲԸՄ «Անդրանիկ» պարախմբի հետ, որտեղ բեմադրել է 6 համերգային ծրագիր։ 2002 թվականինի հրավիրվել է աշխատելու Հալեպի համազգային «Սարդարապատ» պարախմբի հետ, 2014 թվականին հրավիրվել է Բուենոս Այրեսի «Գայանե» պարախումբ։ 1995-1998 թվականներին եղել է Պարի պետական անսամբլի գլխավոր բալետմեյստրը, իսկ 2005-2007 թվականներին՝ նաև գեղարվեստական ղեկավարը։
2024 թվականին նշանակվել է Ժողովրդական երաժշտության և պարի ազգային կենտրոնի Հայաստանի պարի պետական անսամբլի գլխավոր բալետմայստեր։

## Բեմադրություններ
* «Զարթոնք»
* «Մայրություն»
* «Արցախի»
* «Իշխանապար»
* «Նինո»
* «Հովիվներ»
* «Ազգագրական պարեր»
* «Լեզգինկա»
* «Քոչարի»
* «Ուրմեցիներ»
* «Մարտապար»
* «Վահագնի ծնունդը»
Հայաստանի պետական թատրոնների հետ իրականացրել է ավելի քան 40 ներկայացումներ, պարերի բեմադրություններ
* «Հավատք»
* «Էդմոնդ Քիմ»
* «Մեծ անտառի զավակները»
* «Արքայազնը և աղքատը»
* «Սեր ծփիների տակ»
* «Վերադարձ Սորենտո»
* «Կինը անձրևից հետո»
* «Պատվի համար»
* «Եղեգնուհի»
* «Ծեր կնոջ այցը»
* «Լիսիստրատե»
* «Ատամնաբույժն արևելյան»
* «Պարտիզպանի շունը»
* «Սեր մինչև մահ»
* «Եզոպոս»
* «Պաղդասար աղբար»
* «Անտիգոնե»
* «Համլետ»
* «Օֆելյա»
* «Վերջին ծաղրածուն»

## Պարգևներ
* ՀՀ մշակույթի վաստակավոր գործիչ, 2011 թ.
* ՀԹԳՄ «Արտավազդ» մրցանակ, 2013 թ.

## Ծանոթագրություններ

## Արտաքին հղումներ
* Մեր մեջ ասած. Գագիկ Կարապետյան

Կատեգորիա:ՀՀ մշակույթի վաստակավոր գործիչներ
Կատեգորիա:Հայ պարուսույցներ
Թուրքիայի ֆուտբոլային մարզադաշտերի ցանկ

Ստորև ներկայացված են Թուրքիայի ֆուտբոլային մարզադաշտերի ցանկը, որոնք առնվազն տեղավորում են 10.000 հանդիսատես։ Ցանկում ներառված են ինչպես գործող, այնպես էլ կառուցվող մարզադաշտերը։

## Գործող մարզադաշտեր

## Ծանոթագրություններ

Կատեգորիա:Ցանկեր:Թուրքիա
Կատեգորիա:Ցանկեր:Ֆուտբոլ
Փախուստ դեպի Եգիպտոս (այլ կիրառումներ)

**Փախուստ դեպի Եգիպտոս** անվանումը կարող է վերաբերել հետևյալին

* Փախուստ դեպի Եգիպտոս, ֆրանսիացի նկարիչ Նիկոլա Պուսենի 1657-1658 թվականներին ստեղծած կտավը։
* Փախուստ դեպի Եգիպտոս, գերմանացի գեղանկարիչ Ադամ Էլսհայմերի 1609 թվականին վրձնած նկարներից։
Էռնեստ Օհեմենգ

**Էռնեստ Օհեմենգ** (, ), գանացի ֆուտբոլիստ, կիսապաշտպան։ Հանդես է գալիս պորտուգալական «Ակադեմիկա» ֆուտբոլային ակումբի կազմում։

## Ակումային կարիերա
### «Ռիո Ավե»
Օհեմենգը իր կարիերան սկսել է պորտուգալական «*Ռիո Ավե*»-ի կազմում։ Թիմի կազմում իր դեբյուտը նա նշել է 2014 թվականի ապրիլի 12-ին՝ «*Օլհանենսե*»-ի դեմ խաղում։

### «Մորեիրենսե»
2015 թվականի հուլիսի 7-ին Էռնեստ Օհեմենգը տեղափոխվել է «*Մորեիրենսե*»։

2016 թվականին Օհեմենգը վարձակալական հիմունքներով տեղափոխվել է «Ակադեմիկա»։

## Ծանոթագրություններ

## Արտաքին հղումներ
* Goal 

Կատեգորիա:Գանացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռիու Ավիի ֆուտբոլիստներ
Տոմաշ Հուբոչան

**Տոմաշ Հուբոչան** (, ), սլովակ ֆուտբոլիստ, «Մարսել» ֆուտբոլային ակումբի և Սլովակիայի հավաքականի պաշտպան։

## Կենսագրություն
### Վաղ կարիերա
thumb|left|170px
Երիտասարդ տարիներից Տոմաշը հանդես է եկել սլովակյան «Ժիլինա» ակումբի կազմում։ 2004-2005 թվականներին նա ընդգրկված էր հայտացուցակում, բայց դաշտ էր դուրս գալիս ոչ հաճախ։ 2006 թվականի հունվարին նա վարձավճարով տեղափոխվել է Զլատե Մորացվեի «Վիոն» ակումբ։ 2006 թվականի հունիսին Տոմաշը վերադարձել է «Ժիլինա», որտեղ անմիջապես դարձել է թիմի հիմնական խաղացող՝ հետագայում ճանաչվելով որպես Սլովակիայի առաջնության լավագույն պաշտպաններից մեկը։ 2006/07 մրցաշրջանում հաղթել է Սլովակիայի առաջնությունում։ Սլովակիայի հավաքականի կազմում նրա նորամուտը տեղի է ունեցել 2007 թվականի նոյեմբերի 21-ին՝ Սան-Մարինոյի հավաքականի դեմ խաղում։

### «Զենիթ»
2008 թվականի փետրվարի 11-ին եռամյա պայմանագիր է կնքել «Զենիթ» ֆուտբոլային ակումբի հետ, տրանսֆերի գումարը կազմել է 3,8 մլն եվրո։ Բացի «Զենիթից» Տոմաշով հետաքրքրվում էին գերմանական «Բոխում» և «Նյուրնբերգ» ակումբները, սակայն պետերբուրգցիներն առաջարկել են ավելի շահավետ պայմաններ, ինչպես Հուբոչանին, այնպես էլ նրա նախկին ակումբին։ 2008 թվականին «Զենիթի» կազմում Հուբոչանը դարձավ Ռուսաստանի Սուպերգավաթի և ՈՒԵՖԱ-ի Սուպերգավաթի խաղարկությունների հաղթող։

2008 թվականի սեպտեմբերի 30-ին գոլ է խփել սեփական դարպասին Չեմպիոնների լիգայի խմբային փուլի շրջանակներում անցկացվող «Զենիթ»-«Ռեալ Մադրիդ» խաղի 4-րդ րոպեին, և արդյունքում «Զենիթը» պարտվել է 1:2 հաշվով։

2008 թվականին Հուբոչանը «Զենիթի» երկրորդ կազմում անցկացրել է 4 խաղ, որոնցում դաշտ էդուրս եկել մեկնարկային կազմում և ոչ մի անգամ չի փոխարինվել։ 2008 թվականի մրցաշրջանում ակումբի հիմնական կազմում անցկացրել է 14 խաղ, որոնցից 11-ը Ռուսաստանի առաջնությունում, սակայն գոլ չի խփել։ Հուբոչանի՝ քիչ խաղերին մասնակցելը մեծ մասամբ պայմանավորված էր նրանով, որ «Զենիթի» մարզիչ Դիկ Ադվոկատը չէր ցանկանում փոխել թիմի կազմը։ Հուբոչանին հոլանդացին դաշտ էր հանում միայն ծայրահեղ դեպքերում, չնայած իր խաղով սլովակ պաշտպանը մշտապես ապացուցել է, որ արժանի է շատ ավելիին։

2009 թվականին՝ այն բանից հետո, երբ բազմաթիվ վնասվածքներ ստացան նրա թիմակիցները, նա հնարավորություն ստացավ տեղ գրավել թիմի հիմնական կազմում, ինչը չէր հաջողվել ավելի վաղ, սակայն նա շարունակում է մնալ պահեստի խաղացող՝ մինչև օգոստոսի սկիզբը մասնակցելով յոթ պաշտոնական խաղի։ Երբ «Զենիթի» եզրային պաշտպանները որակազրկված էին, Տոմաշն անցկացրել է մի քանի խաղ պորտուգալական «Նասյոնալ» և Սամարայի «Կռիլյա Սովետով» ակումբների դեմ՝ խաղալով իր համար նոր դիրքերում։ 2009 թվականի մրցաշրջանում Տոմաշը «Զենիթի» կազմում անցկացրել է 15 հանդիպում (Ռուսաստանի առաջնությունում՝ 11, երիտասարդական թիմերի առաջնությունում՝ 2, Ռուսաստանի գավաթի խաղարկությունում՝ 1, Եվրոպաի լիգայում՝ 1):

## Ծանոթագրություններ

Կատեգորիա:Զենիթի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սլովակ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրաբզոնսպորի ֆուտբոլիստներ
Ռուբեն Աղամիրզյան

**Ռուբեն Սերգեյի Աղամիրզյան** (), հայ բեմադրիչ, դերասան, մանկավարժ։ Վրացական ԽՍՀ արվեստի վաստակավոր գործիչ (1972), ԽՍՀՄ ժողովրդական արտիստ (1983):

## Կենսագրություն
Ռուբեն Աղամիրզյանը ծնվել է Թիֆլիսում։ 1953 թվականին ավարտել է Լենինգրադի թատերարվեստի ինստիտուտը։ 1953 թվականից դասավանդել է նույն ինստիտուտում, պրոֆեսոր` 1975 թվականից, 1975-1985 թվականներին` ամբիոնի վարիչ։ 1961–1966 թվականներին եղել է Լենինգրադի դրամատիկական մեծ թատրոնի ռեժիսոր, 1966 թվականից` Կոմիսարժևսկայայի անվան թատրոնի գլխավոր ռեժիսոր։ Պիեսներ է բեմադրել նաև Ֆինլանդիայի, Չեխոսլովակիայի, Հունգարիայի թատրոններում։

## Բեմադրություններ
* Դրուցեի «Սրբություն սրբոց»
* Բուլգակովի «Տուրբինների օրերը», «Բորիս թագավորը» (ԽՍՀՄ պետական մրցանակ, 1984)
* Ալյոշինի «Դիվանագետը»

## Պարգևներ
* Վրացական ԽՍՀ արվեստի վաստակավոր գործիչ, 1972
* ԽՍՀՄ ժողովրդական արտիստ, 1983
* ԽՍՀՄ Պետական մրցանակ, 1984
* Լենինի շքանշան
* Պատվո շքանշան
* Հայրենական պատերազմի շքանշան

## Երկեր
* Ժամանակ։ Թատրոն։ Ռեժիսոր, Լենինգրադ, 1987։
* Իմ մասնագիտությունը՝ թատրոն, Ս. Պետերբուրգ, 2002։

## Ծանոթագրություններ

## Արտաքին հղումներ
* Աշոտ Գրիգորյան․ Ռուբեն Աղամիրզյան-100, Ազգ թերթ, 2022

Կատեգորիա:20-րդ դարի դերասաններ
Կատեգորիա:Հայ բեմադրիչներ
Կատեգորիա:Հայ դերասաններ
Կատեգորիա:Հայ թատերական ռեժիսորներ
Կատեգորիա:Հայ մանկավարժներ
Սառնամանիքի զավակները

«**Սառնամանիքի զավակները**» (), ամերիկացի գրող Ջեկ Լոնդոնի պատմվածքների ժողովածու։ Հրատարակվել է 1902 թվականին, առաջին ժողովածուներից մեկը, որը հրատարակվել է մասերով։ Ժողովածուի պատմվածքները նվիրված են ամերիկացի ոսկի փնտրողների և հեռավոր հյուսիսում ապրող բնիկների կյանքին։

## Բովանդակություն
* Հյուսիսի թավուտներում () (1901)
* Կյանքի օրենքը () (1900)
* Նամ-Բոկը ստախոս է () (1901)
* Մեծ գուշակ () (1901)
* Եկվորներ Արևի Երկրից () (1901)
* Միայնակ առաջնորդի հիվանդություն () (1902)
* Քիշ, Քիշի որդին () (1901)
* Սպիտակամորթ Լի Վան () (1901)
* Ծերերի լիգա () (1901)

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրականություն
Մերեթ (Գորիի շրջան)

**Մերեթ** (), գյուղ Վրաստանի հյուսիսում՝ Շիդա Քարթլիի մարզի Գորիի շրջանում։

Մերեթում է գտնվում Սուրբ Գիորգիի եկեղեցին, որը վրաց ուղղափառ եկեղեցու տիպիկ օրինակ է։

## Աշխարհագրություն
Մերեթ գյուղը գտնվում է Վրաստանի հյուսիսարևելյան հատվածում՝ Գորիի շրջանում։ Շրջկենտրոն Գորի քաղաքի հետ միացված է ավտոխճուղով։ Մերեթին գտնվում է Գորի քաղաքից 30 կմ հեռավորության վրա։

Գյուղը տեղակայված է ծովի մակարդակից 850 մետր բարձրության վրա։ Գյուղի տարածքով հոսում է Լիախվի գետը։

## Բնակչություն
Ըստ 2014 թվականի մարդահամարի տվյալների՝ Գորիի շրջանի Մերեթ գյուղի բնակչությունը կազմում է 966 մարդ, մեծ մասամբ՝ վրացիներ։

## Տես նաև
* Գորիի շրջան

## Ծանոթագրություններ

## Գրականություն
* ქართული საბჭოთა ენციკლოპედია, ტ. 6, გვ. 586, თბ., 1983 წელი
* მეგრელიძე, იოსებ. სიძველეები ლიახვის ხეობაში. წ. 2.თბილისი: „სამშობლო ფორტე“, 1997.

Կատեգորիա:Գորիի շրջան
Կատեգորիա:Վրաստանի գյուղեր
Այգեգործական արվեստ

[250px|մինի|Ծառուղային պարկ Սան Սուսիում, [Պոտսդամ]]
**Այգեգործական արվեստ**, այգիներ, պուրակներ, կանաչ տարածություններ ձևավորելու արվեստ։ Այն ենթադրում է այգու պլանավորումը, այգու, պուրակի հիմնումը, բույսերի, ծառատեսակների ընտրությունը` ըստ կլիմայի և հողի, բույսերի ու ծառերի համադրումը ճարտարապետական համալիրի, ճանապարհների, ջրանցքների, քանդակների հետ։

Այգեգործական արվեստի բազմազան տեսակները ենթարկվում են հիմնական երկու սկզբունքների` կանոնավոր (երկրաչափական) կամ բնապատկերային (բնական լանդշաֆտ)։

## Պատմություն
[250px|մինի|[Վերսալի պալատի այգին]]
Այգեգործական արվեստը ծագել է դեռևս ստրկատիրական դարաշրջանում, երբ հատուկ ուշադրություն էր հատկացվում տարբեր շինությունների` տաճարների, պալատների, կալվածքների հարևանությամբ գտնվող այգիներին։ Հին Եգիպտոսում այգիների պլանավորումը խիստ կանոնակարգված բնույթ էր կրում։ Հին Հունաստանի այգիներում առաջին անգամ ի հայտ են եկել քանդակներ և ճարտարապետական տարրեր` սյունաշարեր, տարաբնույթ միջոցառումների համար խորաններ։ Հին հռոմեական այգիներում օգտագործվել են ոռոգման բարդ համակարգեր, արհեստական ջրանցքներ, շատրվաններ։

Միջնադարում արաբական երկրներում կանոնավոր այգիները երկու մասից էին բաղկացած` ծաղկային և պտղատու։ Պիրենեյան թերակղզում արաաբական նվաճումներից հետո ձևավորվել է ապարանքին առընթեր ոչ մեծ այգու հատուկ տեսակ։ Ի տարբերություն եվրոպական այգիների` Ճապոնիայում, Չինաստանում և Կորեայում դրանք բնանկարային կոմպոզիցիայի սկզբունքով էին ձևավորվում` խորհրդանշելով հավերժ նորացող բնության գաղափարը։

[250px|մինի|ձախից|[Անգլիական բնապատկերային այգի Մյունխենում]]
Կանոնավոր այգու սկզբունքները մշակվել են Վերածննդի դարաշրջանում իտալացի ճարտարապետ Ջակոմո դա Վինյոլայի կողմից։ Այգեգործական արվեստի զարգացումը համընկնում է բարոկկոյի և հատկապես կլասիցիզմի շրջաններին։ Հենց այդ ժամանակ էլ ձևավորվել են այգեգործական արվեստի հիմնական սկզբունքները։ 16-րդ դարի այգիներում և 17-18-րդ դարերի կանոնավոր այգիներում շինություններն ու ծառերը առանձնանում էին հավասար մշակված ծառերի ֆոնին։

Հետագայում դրանց հիմքի վրա ձևավորվեցին այգիների հիմնական տեսակները.
* Հարթակային - հավասար մասերի բաժանված հատվածներով, աստիճաններով, կասկադով։
* Կանոնավոր ֆրանսիական - ծառուղիներով, խիտ տնկված դեկորատիվ ծառերով ու թփերով, ծաղկանոցներով։
* Անգլիական բնապատկերային - բնական շանդշաֆտին մոտ ձևավորումով, մարգագետնով։
* Փոքր այգիներ - բույսերով, քարերով ու ջրով ձևավորած խորհրդանշական կոմպոզիցիաներով։

## Տես նաև
[200px|մինի|[Ճապոնական այգի]]
* Անգլիական բնապատկերային այգի
* Ճապոնական այգի

## Գրականություն
* 
* 
* 
*  (в пер.)
*  (обл.)
* 
* 
* 
* 
* *Վ. Ս. Թեոդորոնսկի* Ուսուցի'չ, քո անվան առաջ...Ս. Նիկոլաևնայի 100-ամյակին ընդառաջ/ Վ. Ս. Թեոդորոնսկի // Ծաղկագործություն։ 2001. № 2. — С. 22. — ISSN 0041-4905.
* 
*  (в пер.)

## Արտաքին հղումներ
* Այգեգործական արվեստի նորություններ

Կատեգորիա:Այգեգործություն
Քամիների աշտարակ

**Քամիների աշտարակ** (), Հունաստանի մայրաքաղաք Աթենքում գտնվող ամենահին օդերևութաբանական հուշարձանը՝ 12 մետր բարձրությամբ և մոտ 8 մետր տրամագծով։

## Պատմություն
Ութանիստ աշտարակի շինարարական աշխատանքները սկսվել են Հռոմեական կայսրության տիրապետության շրջանում։ Կառուցման աշխատանքները վերագրվում են հռոմեացի հայտնի աստղագետ Անդրոնիկոսին։

Ընդունված է աշտարակի կառուցման ժամանակաշրջանը համարել մ.թ.ա. 1-ին դարը։ Չնայած սրան նաև չի բացառվում, որ այն կառուցվել է շատ ավելի վաղ քան մ.թ.ա. 1-ին դարը։

Հնամենի այս աշտարակը ամբողջովին կառուցված է մարմարից։ Մեզ հասել են քամիների աշտարակի մնացորդները, որոնք հնագիտական իրեր և արտեֆակտներ են։ Աշտարակի ներսում կառուցված է եղել այսպես կոչված ավազի ժամացույցը, որը ջուր էր մատակարարում Ակրոպոլիսի միջնաբերդին։

Միջնադարյան ժամանակահատվածում աշտարակը օգտագործվել է, որպես կրոնական կառույց՝ եկեղեցի։ 19-րդ դարում այն ազատագրվել է թուրքերի ձեռքից՝ անցնելով հույներին։

## Տես նաև
* Դիոնիսոսի թատրոն
* Հին Հունաստանի ճարտարապետություն

## Ծանոթագրություններ

## Լրացուցիչ ընթերցանություն
* Joseph V. Noble; Derek J. de Solla Price: The Water Clock in the Tower of the Winds, American Journal of Archaeology, Vol. 72, No. 4 (1968), pp.&nbsp;345–355.
* James Beresford: A Monument to the Winds, Navigation News, Mar/Apr 2015, pp.&nbsp;17–19.

Կատեգորիա:Հունաստանի աշտարակներ
Կատեգորիա:Մ.թ.ա. 1-ին դարում կառուցումն ավարտված շենքեր և կառույցներ
Մարգարիտ Թերզյան

**Մարգարիտ Սիմոնի Թերզյան** (), հայ թարգմանչուհի։ Հայաստանի գրողների միության անդամ (1978):

## Կենսագրություն
Մարգարիտ Թերզյանը ծնվել է 1929 թվականին Բուլղարիայի Ռուսե քաղաքում։ 1946 թվականին հայրենադարձել է։ 1951 թվականին ավարտել է Երևանի պետական համալսարանի բանասիրական ֆակուլտետի եվրոպական բաժինը (անգլերեն լեզու և գրականություն)։ 1950-1996 թվականներին աշխատել է Հայպետհրատում որպես խմբագիր։ Խմբագրական աշխատանքին զուգընթաց թարգմանություններ է կատարել բուլղարերենից և ռուսերենից, թարգմանել է բուլղար դասական, ժամանակակից գրողների ստեղծագործությունները։ Արտասահմանյան երկրների հետ բարեկամության «Հայ-բուլղարական ընկերության» հիմնադիր և գործուն անդամներից է, Հայաստանի ժուռնալիստների միության անդամ։ Թերզյանի թարգմանությունները տպագրվել են հանրապետական գրական մամուլում։ Հեղինակ է շուրջ 40 թարգմանական գրքերի։

## Պարգևներ, մրցանակներ
* ՀՀ մշակույթի նախարարության «Գրիգոր Նարեկացի» հուշամեդալ, 2016
* ՀԳՄ և Մայր Աթոռ սբ Էջմիածնի «Կանթեղ» մրցանակ, 2012
* Բուլղարական մշակույթին մատուցած ծառայությունների համար Բուլղարիայի կառավարության կողմից արժանացել է «Մադարացի հեծյալ» առաջին կարգի շքանշանի, 2002
* «Գրական թերթ»-ի մրցանակ Թարգմանչաց տոնի առթիվ, 1982

## Երկեր
* Բուլղարերեն-հայերեն բառարան, Երևան, 2013 (2-րդ հրատարակչություն)։
* Վրբան Ստամատով, Պատմվածքներ և զրույցներ ծովից, Երևան, 2012։
* Պեյո Յավորով, Երկեր, Երևան, 2008։
* Բուլղարերեն-հայերեն և հայերեն-բուլղարերեն բառարաններ, 2005։
* Սևդա Սևան, Ռոդոսթո, Ռոդոսթո, Երևան, 2003։
* Անտոն Դոնչև, Երբ ժամ էր ընտրության, Երևան, 2003։

## Թարգմանություններ (բուլղարերենից և ռուսերենից)

* Էրիխ Կոշ, Խայտաբղետ հասարակություն (պատմվածքներ, վիպակ), Ե., «Հայաստան», 1976, 412 էջ։ Վերջաբ.՝ Իդա Ռադվոլինա։ Նկ.՝ Վաղինակ Մանդակունի։
* Բոտև Քրիստո, Երկեր (գրքի արձակի բաժինը թարգմանել են Մարգարիտ Թերզյանն ու Հրանտ Հրահանը), Ե., Հայպետհրատ, 1955, 422 էջ։
* Մանով Էմիլ, Դելիյաների վախճանը, Հայպետհրատ, 1958։
* Բուլղարական ժողովրդական հեքիաթներ, Ե., Հայպետհրատ, 1958։
* Վեժինով Պավել, Հետքերը մնում են, Ե., Հայպետհրատ, 1960, 244 էջ։
* Անգելով Դիմիտր, Երկիրը կործանման եզրին, Ե., Հայպետհրատ, 1962, 261 էջ։
* Մոնով Տոդոր, Մահ չկա, Ե., Հայպետհրատ, 1964, 346 էջ։
* Բուլղարական պատմվածքներ, Ե., 1966, 310 էջ։
* Սիդ Չապլին, Սարդինաձկան օրը, Ե., «Հայաստան», 1966, 370 էջ։
* Մարկով Գեորգի Տղամարդիկ, Ե., «Հայաստան», 1969, 360 էջ։
* Բուլղարական ժողովրդական հեքիաթներ, Ե., «Հայաստան», 1971, 213 էջ։
* Վագներ Գրիգորովիչ, Այվազովսկի, Ե., «Հայաստան», 1971, 360 էջ։
* Գուլյաշկի Անդրեյ, Ռոմանտիկ պատմություն, Ե., «Հայաստան», 1973, 298 էջ։
* Վեժինով Պավել, Ջութակով տղան, Ե., «Հայաստան», 1974, 406 էջ։
* Էրիխ Կոշ, Խայտաբղետ հասարակություն, Ե., «Հայաստան», 1976, 412 էջ։
* Էլին-Պելին, Յան Բիբիյան, Ե., «Սովետական գրող», 1977, 366 էջ։
* Դիմով Դիմիտր, Ծխախոտ, գիրք Ա, Ե., «Սովետական գրող», 1978, 686 էջ։
* Դիմով Դիմիտր, Ծխախոտ, գիրք Բ, Ե., «Սովետական գրող, 1980, 503 էջ։
* Գուլյաշկի Անդրեյ, Ավակում Զահովի կյանքն ու արկածները, Ե., «Սովետական գրող», 1980, 485 էջ։

## Ծանոթագրություններ

Կատեգորիա:Բուլղարերենից հայերեն թարգմանիչներ
Կատեգորիա:ԵՊՀ շրջանավարտներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ
Կատեգորիա:Հայաստանի ժուռնալիստների միության անդամներ
Կատեգորիա:Ռուսերենից հայերեն թարգմանիչներ
Ապոլոնիա Սաբատյե

**Ապոլոնիա Սաբատյե** (, ի ծնե՝ Joséphine-Aglaé Savatier, ), ֆրանսիացի նկարչուհի, մոդել, գրական սալոնի տիրուհի։

## Կենսագրություն
[thumb|left|Օգյուստ Կլեզենժե. ''Կինը, որին խայթել էր օձը'', [1847]]
Լվացարարուհու ապօրինի դուստրը, որը հետագայում ամուսնացել է Սավատյե ազգանունը կրող զինվորականի հետ։ Ֆրոշո փողոցի վրա գտնվող նրա սալոնում եղել են Հյուգոն, Ներվալը, Սենտ-Բյովը, Ժյուլ Ամեդե Բարբե դ'Օրեվիլյին, Ֆլոբերը, Ալեքսանդր Դյուման, Էդմոն Գոնկուրը (նա տվել է նրան *Նախագահուհի* մականունը, որը հետագայում տարածվել է այդ շրջանում), Հեկտոր Բերլիոզըը, Մանեն, Գյուստավ Դորեն, Շառլ Ժալաբերը և այլք։ Նրանցից շատերի հետ Սաբատյեն գրություններ էր պահպանում, նրանցից որոշները թողել են նրա մասին մեմուարներ։

Բոդլերի «Չարիքի ծաղիկները» գրքի ոգեշնչողներից մեկը Ժաննա Դյուվալի հետ միասին։ Եղել է Կուրբեի բնորդուհիներից մեկը, նաև բնորդուհի է եղել այլ նկարիչների և քանդակագործների համար 1840-1860 թվականների ընթացքում։ Եղել է բելգիացի գործարար Ալֆրեդ Մոսելմանի կինը (1810-1867, նրանք միասին պատկերված են Կուրբեի «Նկարչի արվեստանոցը» կտավի վրա)։ Նրա մահից հետո ամուսնացել է հանրահայտ կոլեկցիոներ սըր Ռիչարդ Ուոլեսի (1818-1890) հետ, որը նվիրել է Փարիզին, Նանսիին, Ռեյմսին, Լոնդոնին և աշխարհի այլ քաղաքներին տասնյակ փողոցային ցայտաղբյուրներ ըմպելի ջրով։

## Ժառանգություն
Թողել է մի շարք կանանց դիմապատկերներ։

## Կերպարը
Ապոլոնիա Սաբատյեն ներկայացված է Գյուստավ Ֆլոբերի *Զգացմունքների դաստիարակություն* (1869) գրքում։

## Ծանոթագրություններ

## Գրականություն
* Dufay P. Autour de Baudelaire: Poulet-Malassis, l'éditeur et l’ami; Madame Sabatier, la muse et la madone. Paris: Cabinet du livre, 1931
* Billy A. La Présidente et ses amis. Paris: Flammarion, 1945
* Mauss A. Baudelaire et madame Sabatier. Paris: A. G. Nizet, 1965
* Mermaz L. Madame Sabatier. Apollonie au pays des libertins. Lausanne: Éd. Rencontre, 1967
* Richardson J. The Courtesans: The Demi-Monde in 19th-Century France. Cleveland: World Pub. Co., 1967
* Gautier Th. Lettres a la Presidente & Poesies erotiques/ Thierry Savatier, ed. Paris: Champion, 2002
* Savatier Th. Une Femme trop gaie, biographie d’un amour de Baudelaire. Paris: CNRS éditions, 2003
* Rounding V. Grandes horizontales: the lives and legends of Marie Duplessis, Cora Pearl, La Païva and La Présidente. New York: Bloomsbury, 2003
* Зенкин С. Аполлония Сабатье: тело как текст// Он же. Работы по французской литературе. Екатеринбург: Изд-во Урал. ун-та, 1999, с.222-238

## Արտաքին հղումներ
* MADAME SABATIER  

Կատեգորիա:Ֆրանսիացի նկարիչներ
Կատեգորիա:Հայտնի գրողների մուսաներ
Կատեգորիա:Ֆրանսիացի մոդելներ
Կատեգորիա:19-րդ դարի ֆրանսիացի նկարիչներ
Սողոմոն Միրմանյան Միրիմանյան

**Սողոմոն Միրմանյան Միրիմանյան (ց)** (ծննդ. թվ. անհայտ, հավանաբար Թիֆլիս - մահվ. թվ. անհայտ), հայազգի պետական, հասարակական գործիչ։

Ս.Միրիմանյանի կենսագրական քիչ տվյալներ են հայտնի։ Նա սերում է Թիֆլիսում տոհմական առաջին կարգի քաղաքացու շնորհում ունեցող Միրիմանյան(ց) գերդաստանից։

1855 թվականին ընթացող ռուս-թուրքական պատերազմի հետևանքով առկա վտանգի պայմաններում Ս.Միրմանյանը նշանակվել է Թիֆլիսում կազմավորված աշխարհազորային 6 ջոկատներից 4-րդի հրամանատար։

1861 թվականին Ս.Միրիմանյանն ընտրվել է Թիֆռլիսի քաղաքագլուխ և պաշտոնավարել մինչև 1862 թվականը։

Հավանաբար թաղված է եղել Թբիլիսիի հայկական Խոջիվանքի գերեզմանատանը։ Հայտնի է, որ գերեզմանը ոչնչացվել է։

## Ծանոթագրություններ

Կատեգորիա:Թբիլիսիի հայազգի քաղաքապետներ
Կատեգորիա:Հայ պետական գործիչներ
Կատեգորիա:Հայ հասարակական գործիչներ
Կատեգորիա:Խոջիվանքի գերեզմանատանը թաղվածներ
Ջոն Լոուել Գարդներ II

**Ջոն «Ջեք» Լոուել Գարդներ II** (, ), ամերիկացի գործարար, արվեստի կոլեկցիոներ, բարերար։

Կնոջ՝ Իզաբելլա Ստյուարտ Գարդների հետ եղել են արվեստի մեկենասներ։ Նրանց հավաքածուն ամփոփված է Բոստոնի Իզաբելլա Ստյուարտ Գարդների թանգարանում։

## Կենսագրություն
Գարդների մայրը՝ Կատերին Էնդիկոտ Պիբոդին (1808-1883), ծնվել է Բրուքլինում Սալեմցի հայտնի նավի սեփականատեր Ջոզեֆ Պիբոդիի (1757-1844) ընտանիքում, ով պղպեղ է ներմուծել Սումատրայից և իր մահվան ժամանակ՝ 1844 թվականին, եղել է Միացյալ Նահանգների ամենահարուստ մարդկանցից մեկը։ Գարդների հայրական կողմի պապը՝ Սամուել Պիկերինգ Գարդները (1768-1843), եղել է պլանտատոր Թոմաս Գարդների սերունդներից։ Հայրական տատը՝ Ռեբեկա Ռասել Լոուելը, սերել է Պերսիվալ Լոուելի ընտանիքից, ով Քեյպ Էնն է ժամանել 1639 թվականին։

Որոշ ժամանակ Հարվարդի համալսարանում անցկացնելուց հետո, Գարդները միացել է հոր առևտրային բիզնեսներին։ Գարդներները համագործակցել են Պիբոդիների հետ, և նրանց նավերը նավարկել են շատ ծովերում։ Երիտասարդ Գարդները բացի նավերից հետաքրքրվել է նաև երկաթուղիներով (Chicago, Burlington and Quincy Railroad) և հանքերով (Calumet and Hecla Mining Company):

## Անձնական կյանք
1860 թվականի ապրիլի 10-ին ամուսնացել է Իզաբելլա Ստյուարտ Գարդների հետ։ Ունեցել են մեկ որդի՝ Ջոն Լոուել 3-րդը, ով ծնվել է 1863 թվականի հունիսի 18-ին և մահացել է 1865 թվականի մարտի 15-ին թոքաբորբից։ Նրա մահից հետո ամուսնական զույգը ճամփորդել ու հավաքել է արվեստի մեծ հավաքածու։ 1875 թվականին Գարդների եղբոր՝ Ջոզեֆի մահից հետո նրանք որդեգրել են նրա երեք որդիներին։

## Ծանոթագրություններ

## Արտաքին հղումներ
* Thomas Gardner Society

Կատեգորիա:Ամերիկացի հավաքորդներ
Կատեգորիա:Հարվարդի համալսարանի շրջանավարտներ
Կատեգորիա:Ամերիկացի գործարարներ
Կատեգորիա:Ամերիկացի բարերարներ
Հարավային ծովերի պատմվածքները

«**Հարավային ծովերի պատմվածքները**» (), Ջեկ Լոնդոնի պատմվածքների ժողովածու, առաջին անգամ լույս է տեսել 1911 թվականին։ Պատմվածքների գործողոթյունների մեծամասնությունը կատարվում է Խաղաղ օվկիանոսի հարավային մասում կամ ծովային նավերի վրա։

## Կազմ
* Մապուհի տունը (, 1908)
* Կաշալոտի ատամը (, 1908)
* Մաուկի (, 1908)
* Լա՛վ, լա՛վ, լա՛վ (, 1908)
* Հեթանոս (, 1908)
* Սարսափելի Սոլոմոնյան կղզիները (, 1908)
* Անսանձելի սպիտակամորթը (, 1908)
* ՄքԿոյի հետնորդը (, 1909)

Կատեգորիա:Անգլերեն գրքեր
Կատեգորիա:Անգլերեն գրքեր
Ֆուտբոլի աշխարհի ակումբային առաջնություն 2016

**Ֆուտբոլի աշխարհի ակումբային առաջնություն 2016** Ֆուտբոլային մրցարշար, որ տեղի է ունեցել 2016 թվականի դեկտեմբերի 8-ից դեկտեմբերի 18-ը՝ Ճապոնիայում։ Այն դարձել է 13-րդ մրցարշարը Ֆուտբոլի աշխարհի ակումբային առաջնության մրցաշարում, որը կազմակերպել է ՖԻՖԱ-ն հաղթող ակումբների մրցաշարերի յուրաքանչյուր 6 կոնֆեդերացիաների հաղթողների միջև։ Մրցաշարի հաղթող է դարձել իսպանական «Ռեալ Մադրիդ» ակումբը, եզրափակչում հաղթելով «Կաշիմա Անդլերս» ճապոնական ակումբին լրացուցիչ ժամանակում 4։2 հաշվով։

## Առաջնության անցկացման հայտեր
Աշխարհի 2015 և 2016 թվականների աշխարհի ակումբային առաջնություններն անցկացնելու հայտ էնի ներկայացրել 2 երկրներ։
*  Հնդկաստան (Հայտը չեղարկել է 2014 ն)։
*  Ճապոնիա
2015 թվականի ապրիլի 23-ին պաշտոնապես հայտարարվեց, որ առաջնությունը կանցկացվի Ճապոնիայում։

## Կազմեր
Յուրաքանչյուր թիմ պետք է իր կազմում ունենա 23-ական ֆուտբոլիստ (որոնցից երեքը պետք է լինեն դարպասապահներ)

## Մասնակիցներ

### Փլեյ-օֆֆ քառորդ եզրափակիչ դուրս գալու համար

### Քառորդ եզրափակիչ

----

### Խաղ 5-րդ տեղի համար

### Կիսաեզրափակիչ

----

### Խաղ երրորդ տեղի համար

### Եզրափակիչ

## Ռմբարկուներ

## Ծանոթագրություններ

## Արտաքին հղումներ
* պաշտոնական կայք 

Կատեգորիա:Ֆուտբոլի աշխարհի ակումբային առաջնություններ
Ալիսա Փանիկյան

**Ալիսա Փանիկյան** (, ), հայազգի բուլղար-կանադացի լրագրող, հեռուսատահաղորդավար, մոդել, գեղեցկության մրցույթի տիտղոսակիր, «Կանադայի Միսս Տիեզերք 2006»։

## Կենսագրություն
Ալիսա Փանիկյանը ծնվել է Սոֆիայում։ 5 տարեկան հասակում ծնողների հետ արտագաղթել է Կանադա։ Նյու-Յորքի համալսարանում ուսանել է լրագրություն, անգլերեն և հաղորդակցություն։ Բնակվում է Տորոնտոյում, աշխատում է որպես լրագրող և հեռուստահաղորդավար։ 2003 թվականին ավարտել է Տորոնտոյի William Lyon Mackenzie քոլեջ-ինստիտուտը։ Ալիսան գրում է կարճ պատմվածքներ, զբաղվում է վոլեյբոլով և յոգայով։
Նախքան «Կանադայի Միսս Տիեզերք» դառնալը, Ալիսան Կանադան ներկայացրել է 2006 թվականին Կոլումբիայում անցկացվող Reinado Internacional del Café կամ International Queen of Coffee pageant դիմակահանդեսում, որտեղ դարձել է առաջին կանադացի հաղթողը։
1 մետր 83 սմ հասակով Ալիսան Կանադայի պատմության մեջ ոչ միայն ամենաբարձրահասակ ազգային տիտղոսակիրն է, այլ նաև արժանացել է համաշխարհային մամուլի ուշադրությանը՝ որպես ամենաուժեղ թեկնածուներից մեկը, ով կհաջորդեր կրկին կանադացի Միսս Տիեզերք Նատալիա Գլեբովային։

## Ծանոթագրություններ

## Արտաքին հղումներ
* Պաշտոնական կայք
* Հարցազրույց Ալիսայի հետ
* http://www.fashionmodeldirectory.com/models/alice_panikian, Fashion model directory
* http://james-valone.livejournal.com/6363.html

Կատեգորիա:Բուլղարահայ լրագրողներ
Կատեգորիա:Բուլղարահայ մոդելներ
Կատեգորիա:Կանադահայ լրագրողներ
Կատեգորիա:Կանադահայ մոդելներ
Ջորջ Թոմաս Քլարկ

**Գնդապետ Ջորջ Թոմաս Քլարկ** (, ), Բրիտանացի վիրաբույժ և ինժեներ։ Մասնավորապես կապված էր «Դոուլեյս Այրըն» ընկերության հետ։ Եղել է նաև Գլամերգանի պատմաբանն ու հնահավաքը։

## Կենսագրություն
Ծնվել է 1809 թվականի մայիսի 25-ին, Լոնդոնի Չելսի թաղամասում։ Ռեվդ Ջորջ Քլարկի ավագ որդին էր, ով քահանա էր Թագավորական ռազմական օթևանում։ 
Քլարկը կրթությունն ստացել է զառամյալ թոշակառուների դպրոցում, ապա ուղարկվել որպես վիրաբույժ Ալտ Պատչիկ Մաքգրեգոր, 1825 թվականին իսկ ավելի ուշ՝ տեղափոխվել Ջորջ Գիսբորն Բաբինգթոն։ 1832 թվականին դարձել է Վիրաբուժական արքայական քոլեջի անդամ և անցել պրակտիկա Բրիստոլում։

## Աշխատանք
1830-ականների կեսերին Քլարկը աշխատանքի է անցնում Իսամբարդ Քինգդըմ Բրունելի մոտ, որպես ինժեներ՝ «Գրեյթ Վեսթերնի» և «Թաֆ Վեյլ» երկաթգծի կառուցման համար։ Նա երկաթգծի երկու ուղեցույցերի հեղինակ է, որոնք տպել է անանուն կերպով, և որտեղ քննադատել է Բրունելի մեթոդները՝ հրապարակելով 1895 թվականին՝ «Ջենրլմենի» ամսագրում։
250px|մինի|Դոուլեյս Այրնվորքս
1843-ից 1847 թվականները Քլարկը աշխատել է «Մեծ հնդկական թերակղզի» երկաթուղում, որը հսկում և պլանավորում էր առաջին ուղևորների հերթը Հնդկաստանում Բոմբեյից դեպի Թհանա։ Երկաթուղին բացվեց 1852 թվականին։ Անգլիա վերադառնալուց հետո նա զեկույց հրապարակեց տարածաշրջանային երկրաբանության մասին։

1855 թվականին «Դոուլեյս Այրնվորքսի» հսկողությունն անցավ Քլարկի ձեռքը։

## Ժառանգություն
Նրա կինը Թոմաս Լուիսի տոհմից էր։ Լուիսը «Դոուլեյս այրվորքսի» գործընկերներից մեկն էր։ Ընտանիքի շահերն անցան Ջոն Ջոսայա Գեսթին, ով իր մահից հետո խնամակալությունը թողեց Քլարկին։ Երբ Գեսթիի այրին կրկին ամուսնացավ 1855 թվականին, ամեն ինչ անցավ Քլարկի հսկուղության տակ։ 1876 թվականին նա նաև Բրիտանիայի երկաթի առևտրի ասոցիացիայի նախագահն էր։ 1850 թվականին Քլարկն ամուսնացավ Էն Փրայս Լուիսի հետ։ Նրանք ունեցան մեկ որդի և մեկ դուստր։ 1865 թվականին նա գնեց Թալ-ի-գարն կալվածքը և 3,74 կմ² տարածքով կառույց հիմնեց։

Մահացել է 1898 թվականի հունվարի 31-ին և թաղվել այդ կալվածքում, իսկ նրա կինը մահացավ 1885 թվականին։ Մահվան ժամանակ Քլարկի հարստությունը կազմում էր (2003 թվականի արժեքով) 27 միլիոն ֆունտ ստերլինգ։
1918 թվականին, Քլարկի որդու մահից հետո, հողատարածքը վաճառվեց, իսկ գլխավոր տունը ավելի ուշ դարձավ հանքագործների հիվանդանոց, այնուհետև փոխարինվեց բնակարաններով։

## Ծանոթագրություններ

Կատեգորիա:Բրիտանացի ճարտարագետներ
Գահերի խաղ սերիալի եթերաշրջանները

Գահերի խաղ (այլ կիրառումներ)

**«Գահերի խաղ»**, ամերիկյան դրամա և ֆենտեզի ժանրի հեռուստասերիալ, որը ստեղծվել է Ջորջ Մարտինի «Կրակի և սառույցի երգ» վեպի հիման վրա։

Ռոբերտ Բարաթեոնը, ով 7 թագավորության տիրակալն էր, առաջարկում է իր հին ընկերոջը՝ Էդարդ Սթարքին դառնալ իր նոր գլխավոր խորհրդատուն (աջ ձեռք)։ Էդարդը հասկանում է, որ իր նախորդը սպանվել է, նա ընդունում է պաշտոնը, որպեսզի հետաքննի մահվան պատճառը և պաշտպանի թագավորին։ Այդ նույն ժամանակ թագուհու բարեկամները Լանիստերները, փորձում են նվաճել ողջ Վեստերոսը։ Ծովից դուրս Բարաթեոնի կողմից նախկինում գահընկեց արած Թարգարիեն դինաստիայի վերջին ժառանգները փնտրում են դաշնակիցներ, որպեսզի վերադարձնեն 7 թագավորության գահը։ Այդ և մյուս ընտանիքների միջև, ինչպես նաև Գրեյջոյների, Թալիների, Արենների, Մարտելների և Թայրելների միջև եղած կոնֆլիկտը վերածվում է պատերազմի։ Այդ ընթացքում հյուսիսային սահմանի պաշտպանությունը վստահված է մի փոքրիկ եղբայրության՝ Գիշերային հսկիչների։

## Եթերաշրջանների ակնարկ


## Ծանոթագրություններ

Կատեգորիա:Ամերիկյան հեռուստասերիալներ
Կոնա (Մալի)

**Կոնա** ()՝ քաղաք և գյուղական կոմունա Մալիում, Մոպտի մարզում։ Գտնվում է Մոպտի քաղաքից 60 կմ հյուսիս-արևելք, Նիգեր գետի գետեզրին, RN16 ավտոմոբիլային ճանապարհի հյուսիսում։ Կոմունային տարածքը կազմում է 838 կմ² և ներառում է բացի Կոնա քաղաքից ևս 24 գյուղ։ 2009 թվականի մարդահամարի տվյալներով կոմունայի բնակչությունը կազմում է 36 767 մարդ։

## Կոնայի ճակատամարտ

2013 թվականի հունվարին քաղաքը հայտնվեց իսլամիստների ու կառավարական ուժերի դիմադրության էպիկենտրոնում։ Հունվարի 10-ին քաղաքը զբաղեցրին Անսար ադ-Դին խմբավորման զինյալները։ Հունվարի 11-ին քաղաքի թաղամասերից մեկում զոհվեց ֆրանսիացի օդաչու։ Մարտերի արդյունքում զինյալները ստիպված էին թողնել քաղաքը։

## Ծանոթագրություններ

Կատեգորիա:Մալիի քաղաքներ